A BIZOTTSÁG JELENTÉSE

A BIZOTTSÁGOK 2010. ÉVI MUNKÁJÁRÓL

A Bizottság az 1999. június 28-i 1999/468/EK tanácsi határozat [1] (a továbbiakban: komitológiai határozat) 7. cikkének (4) bekezdésével összhangban ezúton közzéteszi a bizottságok 2010. évi munkájáról szóló éves jelentést. Ez a jelentés az utolsó, komitológiai határozat keretében készített jelentés.

A jelentés áttekintést nyújt a komitológia rendszerének 2010. évi fejleményeiről és összegzi a bizottságok tevékenységét. A kísérő szolgálati munkadokumentum részletes statisztikát tartalmaz az egyes bizottságok munkájáról.

1. A komitológiai rendszer 2010. évi fejleményeinek áttekintése

Az EUMSZ 291. cikke értelmében a Bizottság 2010. március 9-én elfogadta a „komitológiai rendeletre” irányuló javaslatot (COM(2010) 83). A Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló 182/2011/EU rendeletet, vagyis a komitológiai rendeletet az Európai Parlament és a Tanács 2011. február 16-án fogadta el és 2011. március 1-jén lépett hatályba[2]. A rendelet hatályon kívül helyezte a komitológiai határozatot, és a határozatban előírt eljárások helyébe mindössze két eljárás (a tanácsadó bizottsági eljárás és a vizsgálóbizottsági eljárás) lépett. Az új komitológiai rendelet hatályba lépése azonban nem befolyásolja az ellenőrzéssel történő szabályozási bizottsági eljárást (a komitológiai határozat 5a. cikke), amely a továbbiakban is alkalmazandó az arra hivatkozó alap-jogiaktusokra mindaddig, amíg ezen jogi aktusokat hivatalosan nem módosítják.

2010-ben a komitológiai bizottságok a komitológiai határozatban előírt eljárások – tanácsadó bizottsági eljárás, irányítóbizottsági eljárás, szabályozási bizottsági eljárás, védintézkedési eljárás és ellenőrzéssel történő szabályozási bizottsági eljárás – alapján működtek.

2. A tevékenységek áttekintése

2.1. A bizottságok és ülések száma

A komitológiai bizottságok nem tévesztendők össze más szervekkel, különösen a Bizottság által létrehozott „szakértői csoportokkal”. Az utóbbiak szakértelmet biztosítanak a Bizottság részére a szakpolitikák előkészítése és végrehajtása során, míg a komitológiai bizottságok az alap-jogiaktusok által ráruházott végrehajtási jogköreinek gyakorlásában segítik a Bizottságot. E jelentés kizárólag a komitológiai bizottságokkal foglalkozik. A komitológiai bizottságok számát a 2010. december 31-i állapotnak megfelelően, tevékenységi területenként határoztuk meg (lásd az I. táblázatot ). Összehasonlítás céljából megadtuk az előző évre vonatkozó számadatokat (2009. december 31-i állapot) is.

I. TÁBLÁZAT – A BIZOTTSÁGOK SZÁMA ÖSSZESEN

Szakpolitikai terület | 2009 | 2010 |

Mezőgazdaság és vidékfejlesztés (AGRI) | 15 | 14 |

Csalás Elleni Hivatal (OLAF) | 1 | 1 |

Költségvetés (BUDG) | 2 | 2 |

Éghajlat-politika (CLIMA) | (lásd Környezetvédelmi Főigazgatóság, ENV) | 4 |

Kommunikáció (COMM) | - | 1 |

Gazdasági és pénzügyek (ECFIN) | - | 1 |

Oktatás és kultúra (EAC) | 6 | 7 |

Foglalkoztatás, szociális ügyek és társadalmi befogadás (EMPL) | 5 | 4 |

Energiaügy (ENER) | (korábban: Energiaügyi és Közlekedési Főigazgatóság, TREN – 39) | 14 |

Bővítés (ELARG) | 3 | 4 |

Vállalkozáspolitika és ipar (ENTR) | 39 | 30 |

Környezetvédelem (ENV) | 36 | 32 |

EuropeAid (AIDCO)* | 7 | 6 |

Külkapcsolatok (RELEX)** | 4 | 4 |

Egészség- és fogyasztóügy (SANCO) | 16 | 22 |

Belügy (HOME) | (korábban: A Jogérvényesülés, Szabadság és Biztonság Főigazgatósága, JLS – 24) | 10 |

Humanitárius segélyek és polgári védelem (ECHO) | 1 | 2 |

Informatika (DIGIT) | 2 | 1 |

Információs társadalom és média (INFSO) | 8 | 6 |

Belső piac (MARKT) | 14 | 13 |

Jogérvényesülés (JUST) | (korábban: A Jogérvényesülés, Szabadság és Biztonság Főigazgatósága, JLS – 24) | 13 |

Tengerügy és halászat (MARE) | 4 | 4 |

Mobilitás és közlekedés (MOVE) | (korábban: Energiaügyi és Közlekedési Főigazgatóság, TREN – 39) | 29 |

Regionális politika (REGIO) | 1 | 1 |

Kutatás (RTD) | 7 | 6 |

Statisztika (ESTAT) | 10 | 8 |

Adóügy és vámunió (TAXUD) | 12 | 10 |

Kereskedelem (TRADE) | 10 | 10 |

ÖSSZESEN: | 266*** | 259 |

* A EuropeAidből (és a Fejlesztési Főigazgatóságból) 2011-ben megalakult a EuropeAid Fejlesztési és Együttműködési Főigazgatóság.

** A Külkapcsolati Főigazgatóságból 2011-ben megalakult a Külpolitikai Eszközökért Felelős Szolgálat (FPI)

*** Lásd a 2009. évi éves jelentést.

2010-ben a komitológiai bizottságokat általában azon eljárástípus szerint tudtuk besorolni, amelynek megfelelően működnek (tanácsadó bizottsági eljárás, irányítóbizottsági eljárás, szabályozási bizottsági eljárás, ellenőrzéssel történő szabályozási bizottsági eljárás és védintézkedési eljárás – lásd a II. táblázatot). Mivel egyes bizottságok többféle eljárást alkalmaztak (a tanácsadó bizottsági eljárástól kezdve a szabályozási bizottsági eljárásig, valamint a védintézkedési eljárást), e bizottságokat különválasztották azoktól, amelyek egyetlen eljárás szerint működnek.

II. TÁBLÁZAT – A BIZOTTSÁGOK SZÁMA ELJÁRÁSONKÉNT (2010)

Eljárás típusa | ÖSSZESEN |

Tanácsadó bizottsági | Irányítóbizottsági | Szabályozási bizottsági | Ellenőrzéssel történő szabályozási/ellenőrzési bizottsági | Több eljárás alapján működő |

AGRI | 0 | 4 | 4 | 0 | 6 | 14 |

AIDCO | 0 | 5 | 0 | 0 | 1 | 6 |

BUDG | 1 | 0 | 1 | 0 | 0 | 2 |

CLIMA | 0 | 0 | 0 | 0 | 4 | 4 |

COMM | 0 | 0 | 0 | 0 | 1 | 1 |

DIGIT | 0 | 1 | 0 | 0 | 0 | 1 |

EAC | 1 | 1 | 0 | 0 | 5 | 7 |

ECFIN | 1 | 0 | 0 | 0 | 0 | 1 |

ECHO | 0 | 0 | 0 | 0 | 2 | 2 |

ELARG | 1 | 3 | 0 | 0 | 0 | 4 |

EMPL | 1 | 0 | 0 | 2 | 1 | 4 |

ENER | 1 | 2 | 4 | 1 | 6 | 14 |

ENTR | 6 | 1 | 3 | 5 | 15 | 30 |

ENV | 0 | 0 | 5 | 4 | 23 | 32 |

ESTAT | 0 | 1 | 1 | 0 | 6 | 8 |

HOME | 0 | 0 | 3 | 0 | 7 | 10 |

INFSO | 0 | 1 | 0 | 0 | 5 | 6 |

JUST | 2 | 1 | 0 | 4 | 6 | 13 |

MARE | 0 | 1 | 0 | 0 | 3 | 4 |

MARKT | 0 | 0 | 1 | 4 | 8 | 13 |

MOVE | 3 | 1 | 4 | 2 | 19 | 29 |

OLAF | 0 | 0 | 1 | 0 | 0 | 1 |

REGIO | 0 | 0 | 0 | 0 | 1 | 1 |

RELEX | 0 | 2 | 1 | 0 | 1 | 4 |

RTD | 0 | 3 | 0 | 0 | 3 | 6 |

SANCO | 1 | 0 | 6 | 1 | 14 | 22 |

TAXUD | 1 | 3 | 5 | 0 | 1 | 10 |

TRADE | 2 | 2 | 3 | 0 | 3 | 10 |

ÖSSZESEN: | 21 | 32 | 42 | 23 | 141 | 259 |

A számadatok azt mutatják, hogy a bizottságok mintegy 16 %-a (259-ból 42) kizárólag a szabályozási bizottsági eljárásnak megfelelően végezte munkáját, ezeket lényegesen kevesebb (32) olyan bizottság követi, amelyek kizárólag az irányítóbizottsági eljárás szerint működnek. Ugyanakkor a legtöbb bizottság (54 %) több eljárás alapján működött (259-ból 141). A szakpolitikai területek szerinti felosztás azt mutatja, hogy a különböző eljárástípusok alkalmazása szakpolitikai területenként váltakozik.

A komitológiai szintű tevékenységet nem csupán a bizottságok száma jellemzi. A munka intenzitását általában véve, a szakpolitikai területek szintjén és az egyes bizottságokban a 2010-ben megtartott ülések száma tükrözi (III. táblázat).

III. TÁBLÁZAT – ÜLÉSEK SZÁMA

2009 | 2010 | 2009 | 2010 |

AGRI | 165 | 148 | ESTAT | 19 | 16 |

AIDCO | 40 | 28 | HOME | - | 23 |

BUDG | 5 | 4 | INFSO | 24 | 24 |

CLIMA | - | 15 | JUST | - | 6 |

COMM | - | 2 | MARE | 15 | 11 |

DIGIT | 3 | 1 | MARKT | 32 | 34 |

EAC | 13 | 17 | MOVE | - | 60 |

ECFIN | - | 1 | OLAF | 3 | 2 |

ECHO | 4 | 5 | REGIO | 10 | 9 |

ELARG | 5 | 5 | RELEX | 3 | 5 |

EMPL | 5 | 4 | RTD | 62 | 60 |

ENER | - | 19 | SANCO | 124 | 131 |

ENTR | 48 | 56 | TAXUD | 107 | 107 |

ENV | 67 | 48 | TRADE | 17 | 18 |

ÖSSZESEN: | 771* | 859 |

* Lásd a 2009. évi éves jelentést.

2009-hez hasonlóan a legtöbb ülést (148-at) a mezőgazdaság (AGRI) területén rendezték. Ezek a számadatok a különféle mezőgazdasági piacok irányításának intenzitásáról tanúskodnak. A mezőgazdaságot (AGRI) az egészség- és fogyasztóügy (SANCO) követi 131 üléssel, majd az adóügy és vámunió (TAXUD) következik 107 üléssel.

2.2. A vélemények és végrehajtási intézkedések száma

Az előző jelentésekhez hasonlóan ez a jelentés is átfogó számadatokat közöl a bizottságok által kiadott hivatalos véleményekről , valamint az ezek nyomán a Bizottság által elfogadott végrehajtási intézkedésekről (jogi aktusok vagy igazgatási és finanszírozási határozatok)[3]. Ezen adatok számszerűsítik a bizottságok konkrét „teljesítményét” (lásd a IV. táblázatot ). A bizottságok 2010-ben összesen 1 904 véleményt adtak ki (a 2009. évi 2 091-gyel szemben); a Bizottság pedig 1 812 végrehajtási intézkedést fogadott el (a 2009. évi 1 808-cal szemben).

IV. TÁBLÁZAT – A VÉLEMÉNYEK ÉS AZ ELFOGADOTT VÉGREHAJTÁSI INTÉZKEDÉSEK SZÁMA (2010)

Vélemények | Nem együttdöntéssel elfogadott jogi aktus alapján elfogadott intézkedések | Együttdöntéssel elfogadott jogi aktus alapján elfogadott intézkedések | Vélemények | Nem együttdöntéssel elfogadott jogi aktus alapján elfogadott intézkedések | Együttdöntéssel elfogadott jogi aktus alapján elfogadott intézkedések |

AGRI | 345 | 342 | 3 | ESTAT | 30 | 0 | 35 |

AIDCO | 181 | 0 | 175 | HOME | 21 | 13 | 9 |

BUDG | 0 | 0 | 0 | INFSO | 35 | 0 | 10 |

CLIMA | 22 | 1 | 16 | JUST | 18 | 8 | 13 |

COMM | 4 | 0 | 4 | MARE | 23 | 23 | 0 |

DIGIT | 1 | 0 | 1 | MARKT | 20 | 0 | 20 |

EAC | 101 | 32 | 64 | MOVE | 65 | 0 | 69 |

ECFIN | 1 | 0 | 1 | OLAF | 0 | 0 | 0 |

ECHO | 39 | 2 | 47 | REGIO | 5 | 1 | 0 |

ELARG | 58 | 58 | 0 | RELEX | 3 | 3 | 0 |

EMPL | 8 | 0 | 9 | RTD | 185 | 169 | 0 |

ENER | 18 | 4 | 12 | SANCO | 562 | 132 | 415 |

ENTR | 67 | 6 | 31 | TAXUD | 37 | 37 | 6 |

ENV | 48 | 0 | 40 | TRADE | 7 | 1 | 0 |

ÖSSZESEN: | 1 904 | 832 | 980 |

Az egyes szakpolitikai területeken elfogadott nagyszámú végrehajtási intézkedés – egészség- és fogyasztóügy (547), mezőgazdaság (345), Europe Aid (175), kutatás (169) – ismét azt jelzi, hogy e területeken intenzív munka folyik a Bizottságra ruházott feladatok terén[4].

2.3. Az ellenőrzéssel történő szabályozási bizottsági eljárás használata

Az elfogadott végrehajtási intézkedések számáról szóló IV. táblázat adatai tartalmazzák az ellenőrzéssel történő szabályozási bizottsági eljárással elfogadott intézkedések számát is. Ez a szám 2010-ben 164 volt, és az eljárást az egészség- és fogyasztóügy területén használták legtöbbször (46 intézkedés), amit a környezetvédelem követett (30) (lásd az V. táblázatot ).

2010-ben az Európai Parlament csak egyetlen esetben, a Tanács pedig két esetben élt vétójogával az intézkedéstervezetek tekintetében. Ez azt jelenti, hogy a két jogalkotó mindössze az esetek 1,8 %-ban élt vétójogával.

- 2010 májusában az Európai Parlament elutasította a színezékeken és édesítőszereken kívüli egyéb élelmiszer-adalékanyagokról szóló 95/2/EK európai parlamenti és tanácsi irányelv mellékleteinek módosításáról és a 2004/374/EK határozat hatályon kívül helyezéséről szóló bizottsági irányelvtervezetet. Az intézkedéstervezet ennek következtében nem került elfogadásra. A felülvizsgált intézkedést a Bizottság október 22-én fogadta el (HL L 279., 2010.10.23., 22. o.).

- 2010 májusában a Tanács elutasította a 98/70/EK irányelv (az üzemanyagok minőségéről szóló irányelv) I. és II. mellékletének a műszaki fejlődéshez történő hozzáigazítása céljából történő módosításáról szóló bizottsági irányelvtervezetet. Az intézkedéstervezet ennek következtében nem került elfogadásra. A felülvizsgált intézkedést a Bizottság október 2011. június 1-jén fogadta el (HL L 147., 2011.6.2., 15. o.).

- 2010 májusában a Tanács elutasította a szerves oldószerek egyes festékekben, lakkokban és jármű utánfényezésére szolgáló termékekben történő felhasználásáról szóló bizottsági irányelvtervezet elfogadását. Az intézkedéstervezet ennek következtében nem került elfogadásra. A felülvizsgált intézkedést a Bizottság 2010. november 19-én fogadta el (HL L 304., 2010.11.20., 18. o.).

Összehasonlításképpen: 2009-ben egy esetben használták a vétójogot.

V. TÁBLÁZAT – AZ ELLENőRZÉSSEL TÖRTÉNő SZABÁLYOZÁSI BIZOTTSÁGI ELJÁRÁSSAL ELFOGADOTT VÉGREHAJTÁSI INTÉZKEDÉSEK SZÁMA (2010)

Az ellenőrzéssel történő szabályozási bizottsági eljárással elfogadott intézkedések | Az EP által elutasított, ellenőrzéssel történő szabályozási bizottsági eljárással elfogadott intézkedéstervezetek | A Tanács által elutasított, ellenőrzéssel történő szabályozási bizottsági eljárással elfogadott intézkedéstervezetek |

AGRI | 0 | 0 | 0 |

AIDCO | 0 | 0 | 0 |

BUDG | 0 | 0 | 0 |

CLIMA | 9 | 0 | 1 |

COMM | 0 | 0 | 0 |

DIGIT | 0 | 0 | 0 |

EAC | 0 | 0 | 0 |

ECFIN | 0 | 0 | 0 |

ECHO | 0 | 0 | 0 |

ELARG | 0 | 0 | 0 |

EMPL | 0 | 0 | 0 |

ENER | 6 | 0 | 0 |

ENTR | 18 | 0 | 0 |

ENV | 30 | 0 | 1 |

ESTAT | 25 | 0 | 0 |

HOME | 0 | 0 | 0 |

INFSO | 0 | 0 | 0 |

JUST | 0 | 0 | 0 |

MARE | 0 | 0 | 0 |

MARKT | 12 | 0 | 0 |

MOVE | 18 | 0 | 0 |

OLAF | 0 | 0 | 0 |

REGIO | 0 | 0 | 0 |

RELEX | 0 | 0 | 0 |

RTD | 0 | 0 | 0 |

SANCO | 46 | 1 | 0 |

TAXUD | 0 | 0 | 0 |

TRADE | 0 | 0 | 0 |

Összesen: | 164 | 1 | 2 |

3. A BIZOTTSÁGOK TEVÉKENYSÉGÉRE VONATKOZÓ RÉSZLETES INFORMÁCIÓK

Az e jelentést kísérő dokumentum részletes információkat tartalmaz az egyes bizottságok 2010. évi munkájáról, a Bizottság érintett szervezeti egységei szerint osztályozva. Információkat tartalmaz továbbá a bizottságok számában bekövetkezett változásokról is, valamint bizonyos olyan intézkedéstervezetekhez kapcsolódó speciális helyzetekről, mint például a kedvezőtlen vélemények, a Tanács számára készített előterjesztések, illetve a Tanács vagy a Parlament elutasítása az ellenőrzéssel történő szabályozási bizottsági eljárás keretében.

[1] HL L 184., 1999.7.17., 23. o., a legutóbb a 2006/512/EK tanácsi határozattal (HL L 255., 2006.10.21., 4. o.) módosított határozat.

[2] HL L 55., 2011.2.28., 13. o.

[3] Megjegyzendő, hogy adott évben eltérés mutatkozhat a vélemények száma és a végrehajtási intézkedések száma között. Ennek okait a kísérő szolgálati munkadokumentum bevezetése fejti ki.

[4] Természetesen az elfogadott intézkedések száma önmagában nem jelzi a határozatok politikai, gazdasági vagy pénzügyi jelentőségét.